recursal/SuperWikiNEXT-32B huggingface dataset:
Koordinatar: 68°29′S 66°24′W﻿

**Hadley Upland** er eit pyramideforma platå med ei bølgjande flate og ei høgd på 1500 til 1900 moh, sør i Graham Land i Antarktis. Det grensar til Windy Valley og Martinbreen, Gibbsbreen og Lammersbreen. United States Antarctic Service oppdaga platået i 1939–41 då Finn Rønne og Carl R. Eklund reiste langs Lammers- and Gibbsbreen i januar 1941. Høglandet vart kartlagt av Falkland Islands Dependencies Survey i 1948–50 og 1958 og vart namngjeven av UK Antarctic Place-Names Committee etter John Hadley, ein engelsk matematikar som samstundes med Thomas Godfrey fann opp kvadranten (forløparen til sekstanten), i 1730–31.

Kjelder
-------

1. ↑  «Hadley Upland». Geographic Names Information System, U.S. Geological Survey. Henta 17. januar 2014.

 Denne artikkelen inneheld stoff som er offentleg eige frå United States Geological Survey-artikkelen  «Hadley Upland» (innhald frå Geographic Names Information System).


|  |  |
| --- | --- |
| Autoritetsdata | 
* GeoNames

 |
**Nordsamisk syntaks** eller **setningslære** er læra om korleis nordsamisk set ordfirmer saman til større strukturar. Nordsamisk blir snakka i både Noreg, Sverige og Finland. Dette er kanskje den delen av nordsamisk grammatikk der dei ulike majoritetsspråka påverkar språket på ulike måtar.

Nominalfraser
-------------

Som i dei fleste uralske språk, er nordsamiske nominalfraser av typen *(Determinativ) - (Kvantor) - (Adjektiv) - Substantiv*. På same måten som i alle samiske språk har adjektivet ei eiga attributtform når det står i same frase som eit substantiv (jf. artikkelen om sørsamisk morfologi). 

Determinativa kongruerer med substantivet i kasus. På same måten som i t.d. sørsamisk er kongruensen redusert samanlikna med bruken av dei same pronomena aleine. Jf. «det huset» i alle kasus:

Kvantorfraser
-------------

Nordsamiske substantiv står i genitiv eintal etter kvantorar. «To jenter» heiter altså *guokte nieidda*, der *nieidda* er genitivforma av *nieida* «jente». Dette gjeld alle andre talord enn *okta* «ein», som syntaktisk sett ikkje er ein kvantor. Her skil nordsamisk seg både frå sørsamisk, der substantiva står i nominativ fleirtal etter kvantorar, og frå dei samiske språka frå og med enaresamisk og austover, der substantivet står i genitiv etter talord opp til seks, men i partitiv etter högare talord.

Pre- og postposisjonsfrasar
---------------------------

Dei fleste adposisjonane i nordsamisk er postposisjonar. Substantivfrasen som står til postposisjonen står i genitiv.

Verbalfraser
------------

Setningsstruktur
----------------

Nordsamisk har ein klasse med Wackernagelpartiklar, ubøyelege ord som står i andre posisjon i setninga. Desse partiklane blir skrive som separate ord i Noreg og Sverige, men i pakt med skrifttradisjonen for finsk (som også har same type partiklar) blir dei skrive i lag med siste ordet i frasen dei står til i Finland. Den mest sentra Wackernagelpartikkelen er *go*, som signaliserer ja/nei-spørsmål:

* *Boahtá go Máret?* "Kjem Marit?"
* *Lea go Máret boahtán?* "Har Marit komme?"
* *Máret go lea boahtán?* "Er det Marit som har komme?"

Den tilsvarande skrivemåten på finsk side er altså *boahtágo, leago, Máretgo*.

Andre sentrale partiklar er *ba* "er det verkeleg slik at" og *han* "som du veit":

* *Máret ba lea boahtán.* "Det er verkeleg Marit som har komme."
* *Máret han lea boahtán.* "Som du veit har Marit komme."

Overordna ordstilling
---------------------

Ordstillinga i nordsamisk er dominerande SVO. Det er likevel ein tendens til at hovudverbet kjem etter objektet når det er eit hjelpeverb i setninga.

Litteratur
----------
| Haddington  |
| --- |
| skotsk-gæliskskotsk | Baile AdainnHaidintoun |
| HaddingtonHaddington Haddington |
| Plassering |
| 

Haddington is located in

 |
| Styresmakter |
| Land |  Storbritannia |
| Konstituerande land |  Skottland |
| Region | East Lothian |
| Tradisjonelt grevskap | East Lothian |
| Geografi |
| Innbyggjarar  - By (2001) | 8 844 |
| Koordinatar |  55°57′″N 2°47′″W﻿Koordinatar: 55°57′″N 2°47′″W﻿ |
| Diverse annan informasjon |
| Postnummer | EH41 |
| Telefon-retningsnummer | 0 1620 |
| 
 Commons har multimedium som gjeld: **Haddington**
 |

 **Haddington**  er ein by (*burgh*) i regionen East Lothian i Skottland. Han har kring 9000 innbyggjarar. 

Han var sentrum for jordbruksrevolusjonen i Skottland. John Knox, grunnleggjar av Den skotske presbyterianske kyrkja, vart fødd der i 1513 eller 1514. 

Viktige bygningar er rådhuset, Mitchell's Close, Lennoxlove House og Mariakyrkja, der kona til historikaren og forfattaren Thomas Carlyle er gravlagt. Haddington ligg cirka 27 kilometer frå den skotske hovudstaden Edinburgh. Byen har ikkje togsamband, men kan nåast med buss 44 frå Edinburgh. 

Tandbergs Radiofabrikk A/S oppretta avdelinga Tandberg Electronics med ca 150 tilsette i Haddington våren 1975 for produksjon av fargefjernsyn. Denne vart overteke av Mitsubishi i 1979 etter at Tandbergs Radiofabrikk gjekk konkurs i desember 1978. Fabrikkbygningane ligg i det som no heiter *Gateside Commerce Park* ca 2,5 kilometer vest for sentrumet til byen. 

Alle Tandbergfabrikkar hadde ein skulptur i parken, og skulpturen som høyrde til Haddington avdelinga står no i Haddington sentrum, utanfor *The George Hotel*. Skulpturen heitte «Konkurransen» og var utforma av Dyre Vaa. Skulpturen framstiller to stangande bukkar. Seinare viste det seg at Haddingtons kommunevåpen inkluderte ei geit. 

Plakett som, i 2005, vart gjeve av ein tidlegare norsk formann ved avdelinga, for å forklare opphavet til skulpturen «Konkurransen» (Dyre Vaa).

Kjelder
-------

* *Denne artikkelen bygger på «Haddington» frå Wikipedia på bokmål, den 27. oktober 2011.*


|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* LCCN
* NKC
* GeoNames
* MusicBrainz (area)

 |
**Cille** eller **Zille Gad** (fødd kring 1675 i Bergen, daud 1711 i København) var ein norsk diktar og lærd.

Liv
---

Cille Gad var dotter av embetsmannen Knud Gad (død 1711) og Anna Abrahamsdatter. Gjennom mora var ho i slekt med salmediktaren Dorothe Engelbretsdotter. Faren blei tidleg merksam på evnene til dottera, og underviste henne i klassiske språk som latin og gresk – moglegvis òg i hebraisk.

Etter eit tilhøve til ein austindiafarer frå eit hollandsk skip fødde Cille Gad eit barn i dølgsmål. Det blei seinare funne dødr i ei kiste. I 1705 blei ho arrestert hjå mormor si på Tysnes, tiltalt for barnemord. Ho erklærte seg uskyldig, men blei dømt til døden og blei sidan sett i fengsel på Askøy utanfor Bergen. Faren kjempa for å få henne lauslaten, og salmediktaren Anna Reimers skreiv til historikaren Otto Sperling d.y. og bad han om å gå i forbøn for henne. Medan Cille sat i fengselet, fekk ho høyra at ho var blitt innlemma i Sperling si samling av lærde kvinner *De foeminis doctis*. Etter ei breveksling på latin mellom dei to, gjekk han i forbøn for henne hjå kongen.

I 1707 blei ho gjeven nåde, men måtte gå gjennom kyrkjetukt, betala *leiermålsbot* og sitja i fengsel i endå eit halvt år. Deretter blei ho utvist frå Bergen.

I 1708 drog Cille Gad til København saman med faren. Der hadde ho omgang med professorar og studentar ved universitetet.

Cille skreiv latinske æresvers, trykt i Thom. Jacobæus' *Dissertatio de oculis insectorum*, København 1708. Det Kongelige Bibliotek har òg dikt av henne om fangenskapen, skrivne på latin til Otto Sperling.

Gad har truleg inspirert Ludvig Holberg til skjemtediktet *Zille Hans Dotters Gynaicologia eller Forsvars Skrift for Qvinde-Kiønnet* frå 1722. I Bergen har ho fått Cille Gads Plass kalla opp etter seg.

Både ho og faren døydde i 1711 av byllepesten som utsletta ein tredel av folkesetnad i København, men aldri kom til Bergen. Ein tenåringsgut frå Helsingør skal ha ført med seg smitten til København etter at han hadde kryssa Øresund frå Sverige, der han hadde svekka kampkrafta til flåten betydeleg.

Kjelder
-------

1. 1 2  «Cille Gad» i Norsk biografisk leksikon
2. ↑  Aasen, Elisabeth: *Holberg og kvinnene*, Bergens Tidende, 2. desember 2004. Besøkt 5. mai 2013
3. ↑  Alenius, Marianne: *Musernes honningsøde lækkerier*, nordicwomensliterature.net. Besøkt 5. mai 2013
4. ↑  Cille Gads Plass*, dingate.no. Besøkt 5. mai 2013*, arkivert frå originalen 2. april 2012, henta 13. februar 2020
5. ↑  «Vidste du... at en tredjedel af Københavns befolkning blev udslettet i 1711?», *DR* (på dansk), henta 13. februar 2020
6. ↑
7. ↑  Bergman, Karl (2008). «The Plague, crises and interaction between military and civilian in the early 18th century Sweden, the case of Karlskrona.».

* *Denne artikkelen bygger på «Cille Gad» frå Wikipedia på bokmål, den 13. februar 2020.*
**Alex Doonesbury** er ein av hovudpersonane i avis-teikneserien Doonesbury, og har på mange vis «arva» posisjonen som hovudrolle frå far sin, Mike Doonesbury. Alex fungerer ofte som radikalt korrektiv for den meir moderate Mike.

Alex vart fødd som ledd i ein kunst-installasjon på direktesendt kabel-TV i 1988, som dotter av J.J. Caucus og Mike Doonesbury. Mike vart først informert om fødselen då han ved eit reint tilfelle skrudde på fjernsynet. Han og J.J. var ved å gli frå kvarandre på dette tidspunktet, men dei heldt saman dei første åra etter at Alex vart fødd. Ho vart passa av Zonker Harris når foreldra trong avlasting, og utvikla tidleg ei skarp refleksjonsevne, forutan eit godt forhold til mormora Joanie Caucus, som var like frustrert over dottera som Alex var over mora. Då Mike flytta saman med Kim Rosenthal, fekk Alex ei nærskyldt sjel i huset, og saman prata dei datateknologi og utviklinga av ny programvare. Slik sett tok Alex til med lansering av eigne produkt alt frå trettenårsalderen, og ettersom ho voks til, og nettet med henne, sette ho seg føre å lansere ei rekkje domene, det eine meir mislukka enn det andre. Ho vart snart aktiv på den demokratiske sida av det amerikanske politikk-spekteret, og har argumentert godt for fri nett-tilgang og piratverksemd, til stor ergring for Mike, som hevda opphavsrettar i større grad. 

I vaksen alder møtte Alex Toggle, eller Leo deLuca, ein skada soldat frå Irak-kampanjen, som var i ei støttegruppe saman med B.D. Desse flytta saman i ei gamal campingvogn, og vart med tida gift. Dei ventar tvillingar i 2013.

Alex har livleg fantasi, og kjem ofte med svært fantastiske framtidsplanar. Dette er skildra som eit drag ho har frå mora, som ville gjera kva hending som helst til performance. Mike har og vore kjent for sine meir høgttravande lykkedraumar, så Alex må reknast som gåverik på dette punktet.
Koordinatar: 35°15′N 36°06′E﻿

**Dei syriske kystfjella** (arabisk سلسلة الجبال الساحلية, *Silsilat al-Jibāl as-Sāḥilīyah*) er ei fjellkjede nordvest i Syria som går nord-sør, parallelt til kystsletta. Fjella har ei gjennomsnittleg breidde på 32 km og høgda er like over 1200 meter. Den høgaste toppen er Nabi Yunis på 1562 meter over havet, aust for Lattakia. I nord fell høgda ned til 900 meter over havet, og i sør til 600 meter over havet. 

I antikken var fjella kjend som *Bargylus* og under assasinane vart dei kalla *Jabal Bahra* (arabisk جبل بحراء). Dei vert stundom òg kalla *Nusayriyahfjella* (arabisk جبال النصيرية, *Jibāl an-Nuṣayriyah*) eller *Alawiyinfjella* (arabisk جبال العلويين, *Jibāl al-‘Alawīyin*) og begge desse namna syner til den etno-religiøse gruppa alawi som tradisjonelt har levd her.

Vestsida av fjella tar imot dei fuktige vindane frå Middelhavet og er derfor meir frodig og tettare folkesett enn austsida. Orontes flyt nordover langs sida av fjellkjeda på austsida i Ghabdalen, ein 64 km lang dal, og så rundt nordkanten av fjellkjeda til Middelhavet. Sør for Masyaf er det ei stor forkasting som går nordaust til sørvest, mellom An-Nusayriyah-fjellet frå Libanonfjella ved kysten og Anti-Libanonfjella i Libanon, kalla Homskløfta.

Mellom 1920 og 1936 danna fjella ein del av austgrensa mellom Alawitstaten i Det franske mandatet for Syria og Libanon.

Sjå òg
------

* Jebel Turkman

Kjelder
-------

* *Denne artikkelen bygger på «Dei syriske kystfjella» frå Wikipedia på engelsk, den 30. mars 2014.*
	+ *Wikipedia på engelsk oppgav desse kjeldene:*

1. 1 2 3  Federal Research Division, Library of Congress (2005) «Country Profile: Syria» side 5
2. ↑  Hackett, Horatio B. (editor) (1870) *Dr. William Smith's Dictionary of the Bible: comprising its antiquities, biography, geography, and natural history* (Volume IV, Regum-Melech to Zuzims) Hurd and Houghton, New York, s. 3142, OCLC 325913985
3. ↑  Hunyadi, Zsolt; Laszlovszky, József, red. (2001). *The Crusades and the Military Orders: Expanding the Frontiers of Medieval Latin Christianity*. Ceu Medievalia. Budapest: Department of Medieval Studies, Central European University, Central European University Press. s. 27. ISBN 963-9241-42-3.
4. ↑  Encyclopædia Britannica - Syria
**Kélétigui Diabaté** (1931–30. november 2012) var ein malisk musikar, skildra som ein «uomstridd meister» på balafonen, og som «ein av dei viktigaste personane i moderne malisk musikk».

Seint i 1950-åra var han med å skipe Orchestre de la Garde Républicaine, som turnerte i Vest-Afrika. Han var òg gitarist og med å skipe L'Orchestre National «A» de la République de Mali, som òg vart kalla Formation A. Dette bandet starta då Mali fekk sjølvstendet sitt i 1960. Eit album av gruppa kom ut i Tyskland i 1970.

Han vart så med i Les Ambassadeurs, som etter 1972 vart leia av songaren Salif Keita. 
Han utvikla spelestilen sin etter å ha spelt ein konsert med dei amerikanske jazzmusikarar, inkludert vibrafonisten Lionel Hampton og songaren Ella Fitzgerald i 1978.

Han kom saman att med Salif Keita i 1989 og spelte på Keita-albumet *Ko-Yan*, og spelte på album med musikarar som Zap Mama, Ketama og Bonnie Raitt. Mellom 1998 og 2009 spelte han med bandet til gitaristen Habib Koité, Bamada. Han spelte inn sitt eige album, *Sandiya*, i 2004.

Kjelder
-------

* *Denne artikkelen bygger på «Kélétigui Diabaté» frå Wikipedia på engelsk, den 4. oktober 2020.*
	+ *Wikipedia på engelsk oppgav desse kjeldene:*

1. ↑  AFP, *Renowned Malian musician Keletigui Diabate dies*, 1. desember 2012. Henta 4. oktober 2020
2. ↑  Kélétigui Diabaté at African Guild. Henta 4. oktober 2020
3. 1 2 3 4 5  Cumbancha.com, *Kélétigui Diabaté (1931-2012)* Arkivert 2012-12-06 ved Wayback Machine.. Henta 4. oktober 2020
4. ↑  Biography by Craig Harris at Allmusic.com. Henta 4. oktober 2020

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* ISNI
* BNF
* BNF (data)
* SUDOC
* NKC
* MusicBrainz (artist)

 |
Satellittbilete av Tröllaskagi
**Tröllaskagi** er ei halvøy nord på Island mellom fjordane Eyjafjörður og Skagafjörður. Halvøya er fjellkledd med fleire toppar over 1000 meter over havet. Den høgaste av desse er Kerling på 1 538 meter. 

Fleire djupe dalar går inn på halvøya, som vart danna av isbrear under den siste istida og seinare av elvane som no renn gjennom dei. Eit par isbrear ligg framleis att sentralt på halvøya, men dei er forholdsvis små. 

Busetjinga er berre mogeleg langs dei relativt flate lågområda langs kysten og i dalane, men desse er tett folkesett ut frå islandsk standard og viktige jordbruksområde. Av busetjingar på halvøya finn ein Hofsós, Hólar, Siglufjörður, Ólafsfjörður, Dalvík, Árskógssandur, Hauganes, Hjalteyri, Akureyri og Hrafnagil.

Hringvegur, den islandske ringvegen går gjennom Tröllaskagi mellom Siglufjörður og Eyjafjörður gjennom ein fjellovergang kalla *Öxnadalsheiði* der vegen når ei høgd på 540 meter over havet. Dårleg vêr på vinterstid skapar ofte problem for trafikken over her og fleire tunnellprosjekt er føreslått.

Kjelde
------

* *Denne artikkelen er basert på ei omsetjing av artikkelen Tröllaskagi frå Engelsk Wikipedia .*
Nordre älv og jarnbanebrua over elva.
Göta älv går under brua i framgrunnen og Nordre älv er å sjå i bakgrunnen, framfor Båhus festning (Bohus fästning), som ligg på ein 40 meter høg fjellskrent. Byen Kungälv ligg til venstre i bakgrunnen.
**Nordre älv** er ei om lag 16 kilometer lang elv i Sverige. Elva går ut frå Göta älv ved Kungälv og munnar ut i den breie *Nordre älvs fjord* i Kattegat, og skil såleis øya Hisingen frå fastlandet i nord, medan Göta älv skil øya frå fastlandet i sør.

Då djupna av Nordre älv berre er om lag to meter ved utløpet i havet, er elva normalt berre nytta av småbåtar. For å hindre at for mykje vatn renn i havet gjennom Nordre älv i staden for gjennom Göta älv ved til dømes høg vasstand i Kattegat, er det i Nordre älv bygd ein slags demning, eit skjermingsverk,  *Ormo skärmanläggning*, som kan opnast for båttrafikk etter førehandstinging når tilhøva ligg til rette for det. Dette skjermingsverket, som er fjernstyrt, skal særleg syte for at vassføringa i Göta älv er stor nok til at saltvatn frå havet ikkje kjem opp i denne elva og inn i det vassinntaket ved Lärje som forsyner Gøteborg med drikkevatn frå elva.

Namnet *Nordre älv* vart teken i bruk fyrst på 1700-talet. Tidlegare var elva kalla *Kongälv*, *Göta älv* eller berre *Älven*. I nærleiken av tettstaden Ytterby på fastlandssida av elva låg i mellomalderen byen Konghelle (svensk: Kungahälla) som allereie på tusentalet var ein viktig norsk by i det dåverande norske Båhuslen, og som var ein forløpar til dagens Kungälv. Plasseringa av det opphavlege Konghelle er påvist ved arkeologiske utgravingar, då det ikkje finst anna att etter byen enn spor under jordoverflata.

Referansar
----------

1. ↑  Hans Andersson, Kristina Carlsson & Maria Vretemark (redaktører): *Kungahälla : problem och forskning kring stadens äldsta historia*. ISBN 91-7686-137-6 , ISBN 91-22-01931-6

Bakgrunnsstoff
--------------

* Det svenske Sjöfartsverkets opplysningar om segling gjennom Ormo skärmanläggning og vidare opp elva på strekninga Ormo - Kungälv og inn i Göta älv. Arkivert 2014-08-10 ved Wayback Machine.
**Johannes Thomassen Heftye** (24. oktober 1792–3. november 1856) var ein norsk bankier, forretningsmann og stortingsmann.

Heftye var fødd i Schwanden i Glarus i Sveits. Han var son til Cathrine Tschudi (1773–1807) og handelsmannen Thomas Johannessen Heftye (1767–1821/7), som innvandra til Noreg i 1794. Han var eldre bror til teolog, grosserar og filantrop Henrik Heftye (1804–1864).

Saman med faren grunnla Heftye i 1818 verksemda Th. Joh. Heftye & Søn. Dette var eit bankierselskap, det vil seia at ein driv bankverksemd i eige namn. Som faren (Ths. Joh.) sat han (Joh. Tho.) som medlem av Børs- og Handelskomitéen i 1824, 1830, 1835, 1836, 1841 og 1842. Han var òg komitéformann i 1831.

Heftye var 4. representant for Christiania på Stortinget 1827 og omframstortinget 1828. I 1827 var han permittert frå 26. juni då han skulle reise til Sveits. Han var i 1827 medlem av bankkomiteen, tollkomiteen og komiteen om kjøpstad på Oplandene, i 1828 medlem av komiteen om auke i setelmengda. Perioden 1837-48 var han medlem av bystyret i hovudstaden.

Heftye døydde i Christiania 1856. Han var far til bankmannen Thomas Johannessen Heftye og farfar til statsråd Thomas Heftye.

Kjelder
-------

1. ↑  «Henrik Heftye». Norsk biografisk leksikon. Henta 26. juni 2010.
2. ↑  Bankier i Store norske leksikon.
3. ↑  Kristiania børs (1919). *Kristiania børs 1819-1919: et tilbakeblik ved 100 aars jubilæet*. Komiteen.
4. ↑  «Johannes Thomassen Heftye». Norwegian Social Science Data Services (NSD). Arkivert frå originalen 27. mai 2011. Henta 27. desember 2014.
5. ↑  Bratberg, Terje (2007). «Heftye». I Henriksen, Petter. *Store norske leksikon*. Oslo: Kunnskapsforlaget. Henta 27. desember 2014.


|  |  |
| --- | --- |
| Autoritetsdata | 
* PolSys

 |
**Eiler Hagerup Krog Prytz** (30. april 1812–26. mai 1900) var ein norsk embetsmann og stortingsmann frå Hadsel i Nordland. Han møtte på Stortinget frå Nordlands amt i tida frå 1857 til 1866.

Prytz var son til ein fut. Medan han var kopist 1838-42 i eit departement i Christiania, tok han norsk juridisk eksamen i 1840. Frå 1849 var han underrettssakførar i Bodø, og i tida 1852-58 sorenskrivar i Helgeland, med bustad i Alstahaug. Han heldt fram som fut 1858-70 i Helgeland. I 1870 flytta han til hovudstaden og arbeidde som kopist Finansdepartementet i tjue år. 

Prytz representerte Nordlands amt på Stortinget 1859-60, 1862-63, Omframtstortinget 1864, og Stortinget 1865-66. Han var medlem 1859-60 og sekretær 1865-66 i Næringskomite nr 1 og i 1862-63 medlem av Justiskomite nr 1. I 1864 var han sekretær i komiteen om å senke innsjøen Øyeren, og i 1865-66 hadde han sete i Lagtinget.

Han døydde i Kristiania, 88 år gammal.

Kjelder
-------

* Lindstøl, Tallak: *Stortinget og Statsraadet 1814-1914*. Kristiania, 1914
* Biografisk informasjon om Eiler Prytz NSD Norsk senter for forskningsdatas politikararkiv

|  |  |
| --- | --- |
| Autoritetsdata | 
* Historisk befolkningsregister
* PolSys

 |
Distriktet (gult) si plassering i Niederösterreich
Hardegg lengst nord i distriktet
Ravelsbach ligg sørvest i distriktet
**Distriktet Hollabrunn** er eit administrativt distrikt (Bezirk) i forbundslandet Niederösterreich i Austerrike. Distriktet dekker ei flatevidd på 1011 km², med 50 000 ibuarar (2018). Byen Hollabrunn er administrasjonssenter for distriktet. I nord grensar distriktet mot Morava i Tsjekkia.

Kommuneskipnaden
----------------

Distriktet omfattar 24 kommunar, av dei 6 bykommunar og 15 såkalla 'Marktgemeide'.

* Alberndorf im Pulkautal
* Göllersdorf
* Grabern
* Guntersdorf
* Hadres
* Hardegg
* Haugsdorf
* Heldenberg
* Hohenwarth-Mühlbach am Manhartsberg
* Hollabrunn
* Mailberg
* Maissau
* Nappersdorf-Kammersdorf
* Pernersdorf
* Pulkau
* Ravelsbach
* Retz
* Retzbach
* Schrattenthal
* Seefeld-Kadolz
* Sitzendorf an der Schmida
* Wullersdorf
* Zellerndorf
* Ziersdorf

Kjelder
-------

* *Denne artikkelen bygger på «Bezirk Hollabrunn» frå Wikipedia på tysk, den 2. desember 2018.*
Eiksundbrua sett frå Eika
Eiksundtunnelen sett frå Eika
**Eiksundsambandet** er eit tunnel- og bruprosjekt på Sunnmøre, ein del av Riksveg 653. 

Den nye vegen går frå Eiksund i Ulstein kommune via Eiksundbrua (405 meter), Eiksundtunnelen (7765 meter), Helgehorntunnelen (1160 meter) og Morkaåstunnelen (630 meter). I tillegg er det bygd 4,9 km ny veg. Til saman har vegprosjektet ein lengd på 14 880 meter, og endar i eit kryss med Europaveg 39 i Volda, nær kommunegrensa til Ørsta.

Eiksundtunnelen, som går under Vartdalsfjorden, har ei djupn på 287 meter under havoverflata. Det er den djupaste vegtunnelen i verda.

Kommunane Herøy, Sande, Ulstein og Hareid, som utgjer regionen Ytre Søre Sunnmøre har vel 22 000 innbyggjarar. Med Eiksundsambandet har dei vorte knytte til fastlandet og saman med Kvivsvegen, som opna i 2012, har prosjektet i stor grad korta ned reisetida til Austlandet. 

Dei har også kome nærare Ørsta/Volda lufthamn, Hovden, som ligg vel 1 km frå krysset med E39, og som tilbyr flyruter til Oslo lufthamn, Gardermoen og Bergen lufthamn, Flesland. Som følgje av opninga av Eiksundsambandet vart trafikktilbodet betra, og passasjertrafikken har fått kraftig vekst.

Ein måtte betale bompengar for å få køyre gjennom Eiksundtunellen. Bomstasjonen var på Sørheim på fastlandssida av tunellen. Den automatiske bomstasjonen aksepterte Autopass og etterbetaling via giro eller kontantar. Bompengeinnkrevinga vart avslutta 14. juni 2014.

Utbygginga vart vedteken hausten 2002 i Stortinget. Sambandet vart opna 23. februar 2008 av Samferdsleminister Liv Signe Navarsete. Ved opninga av dette vegsambandet vart ferjesambandet Eiksund-Rjånes innstilt.

Kommunar og knutepunkt
----------------------

 **Ulstein**

* Ny veg Eiksund-Furene i Ørsta (14880 m)
* **653**Eiksund
* bro Eiksundbrua (405m)
* tunnel Eiksundtunellen (7765 m, 287 muh.)

 **Ørsta kommune**

* tunnel Helgehorntunnelen (1160 m)
* tunnel Morkaåstunnelen (630 m)

 **Volda kommune**

* Rundkøyring Eiksundsambandet Furene

Kjelder
-------

* *Delar av denne artikkelen bygger på «Eiksundsambandet frå Wikipedia på bokmål, den 23. februar 2008.*

Bakgrunnsstoff
--------------

* Vegen og Vi: Opna mot verda Arkivert 2008-11-14 ved Wayback Machine. (nr. 4/2008, 28. februar 2008)
* Statens vegvesen: Eiksundsambandet Arkivert 2011-01-06 ved Wayback Machine. (21. februar 2008)
* Våre Veger: Eiksundsambandet blir forsinket Arkivert 2008-03-24 ved Wayback Machine. (23. oktober 2007)
* Omtale hos Bro- og Tunellselskapet AS, driftsoperatør for bompenginnkrevjinga Arkivert 2009-05-03 ved Wayback Machine.
* Slutt på bompengeinnkreving Arkivert 2015-09-23 ved Wayback Machine. (14. juni 2014)

|  |  |
| --- | --- |
| Autoritetsdata | 
* Store norske leksikon

 |
Frå Eilean Garbh til Eilean an Taighe til høgre og Eilean Mhuire i bakgrunnen.
Strand mellom dei to hovudøyane i Shiant Isles (Garbh Eilean og Eilean an Taighe)
**Eilean an T(a)ighe** eller **Eilean an T(a)igh**, som tyder «heimøya», er ei øy i Shiant Isles i Ytre Hebridane i Skottland. Eit eid knyter ho til Garbh Eilean og begge dannar ei enkelt øy.

Historie
--------

Før 1820-åra vart øya kalla *Eilean na Cille* («kyrkjeøya») og det er spor etter ei kyrkje her, kanskje tileigna Jomfru Maria. Eilean Mhuire, ein av dei andre øyane i Shiant Isles har fått namn etter Jomfru Maria.

Det budde førti menneske her på midten av 1700-talet, men i 1770 var det ingen att. I 1820-åra budde ein gjetar og kona hans her, men dei hadde òg forlate øya i 1842. Ein annan gjetarfamilie budde her frå 1862 til 1901.

I 1937 vart øyane kjøpt av Nigel Nicolson, ein forfattar og politikar. Øyane er framleis i privat eige.

Bakgrunnsstoff
--------------

* Side om Shiant Isles

Kjelder
-------

* *Denne artikkelen bygger på «Eilean an Taighe» frå Wikipedia på engelsk, den 25. februar 2010.*
	+ *Wikipedia på engelsk oppgav desse kjeldene:*

1. ↑  Haswell-Smith (2004) s. 275-76.
2. ↑  Haswell-Smith (2004) s. 277-78.
3. ↑  «Shiant Islands». Arkivert frå originalen 30. juni 2007. Henta 25. februar 2010.

Koordinatar: 57°53′24″N 6°21′14″W﻿
**Robert Emmijan** (fødd 16. februar 1965) er ein armensk tidlegare lengdehoppar, fødd i Leninakan i Armenske SSR i Sovjetunionen, som representerte Sovjetunionen og, frå 1992, Armenia. Han vart europameister i lengdehopp under EM 1986 i Stuttgart, og tok VM-sølv i 1987. Emmijan er eigar (2014) av europarekorden på 8,86 m.

Aktiv
-----

Vinteren 1986 vann Emmijan lengdehopp-tevlinga i innandørs-EM i Madrid med 8,32 m. Gjennom sommarsesongen 1986 viste han ved fleire høve at han var den beste lengdehopparen i Europa. Den 6. juli sette han europarekord med 8,61 meter i eit stemne i Moskva. Han vann så gullmedaljen under friidretts-EM i Stuttgart på ny meisterskapsrekord; 8,41 m.

I 1987 tok Emmijan sølvmedaljen i verdsmeisterskapen i Roma etter eit hopp som målte 8,53 m, Carl Lewis frå USA vann gull med 8,67 m, medan hans landsmann Larry Myricks fekk bronse med 8,33 m. Tidlegare i sesongen, 22. mai 1987, hadde Emmijan hoppa heile 8,86 m på høgfjellsbana Tsachkadzor i Armenia, berre fire cm kortare enn den då 19 år gamle verdsrekorden til Bob Beamon. Resultatet er framleis europarekord i 2014.

Under sommar-OL 1988 i Seoul skada Emmijan seg i kvalifiseringa. Nokre månader seinare vart heimen hans i Gjumri lagd i ruinar under jordskjelvet i Spitak 1988. Far hans omkom i jordskjelvet. Hendinga kom til å prege Emmijan i åra etter, og han nådde aldri sidan ein finale i dei store meisterskapane. 

Etter at Sovjetunionen vart oppløyst konkurrerte Emmijan frå 1992 for Armenia, mellom anna i VM i Göteborg. Han slutta konkurrere i 1997.

Emmijan bur i Frankrike.

### Medaljar og plasseringar i internasjonale meisterskap

* EM 1986 i Stuttgart: Gullmedalje – 8,32 m
* VM 1987 i Roma: Sølvmedalje – 8,53 m, bakom Carl Lewis (8,67 m)
* OL 1988 i Seoul: Skadd i kvalifiseringa
* VM 1995 i Göteborg: Nr 11 – 7,77 m
* OL 1996 i Atlanta: Utslått i kvalifiseringa (7,76 m - nr 28)

Kjelder
-------

* *Denne artikkelen bygger på «Robert Emmijan» frå Wikipedia på tysk, den 7. september 2014.*
* *Denne artikkelen bygger på «Robert Emmiyan» frå Wikipedia på engelsk, den 7. september 2014.*

* «Robert Emmiyan» (på engelsk). Olympedia. Henta 8. mars 2023.

|  |  |
| --- | --- |
| Autoritetsdata | 
* Munzinger (sport)

 |
| Bolton  |
| --- |
| Bolton Town HallBolton Town Hall Bolton Town Hall |
| Plassering |
| 

Bolton is located in

 |
| Styresmakter |
| Land |  Storbritannia |
| Konstituerande land |  England |
| Grevskap | Stor-Manchester |
| Distrikt | Bolton |
| Geografi |
| Innbyggjarar  - By (2007) | 142 002 |
| Koordinatar |  53°35′″N 2°26′″W﻿Koordinatar: 53°35′″N 2°26′″W﻿ |
| Diverse annan informasjon |
| Postnummer | BL1-BL7 |
| Telefon-retningsnummer | 01204 |
| **Nettstad:** www.bolton.gov.uk |
| 
 Commons har multimedium som gjeld: **Bolton**
 |

**Bolton** er ein stor by i den nordvestlege delen av England. Han ligg nær West Pennine Moors, og er administrasjonsby for distriktet Bolton, nordvest i Stor-Manchester. Byen har kring 140 000 innbyggjarar. Byen ligg 18 km nordvest for sentrum av Manchester, i det store kolfeltet vest for Penninane. 

Byen har sidan slutten av 1700-talet vore eit viktig senter for tekstilindustrien, særleg bomull. Den mekaniske industrien er i dag den viktigaste industrien, med produksjon av tekstilmaskiner, bilutstyr og meir. Det ligg eit tekstilmuseum i byen.

Kjelder
-------

* «Bolton» i *Store norske leksikon*, snl.no.

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* NKC
* GeoNames

 |
**Eiksundtunellen** er ein undersjøisk tunnel som bind saman Hareidlandet med fastlandet i Møre og Romsdal. Tunnelen går mellom øya Eika i Ulstein under Vartdalsfjorden til Sørheim på Berkneshalvøya i Ørsta kommune. Under vegs går den mellom anna under Yksnøya og Lidaveten i Volda. Tunnelen er 7 765 meter lang. Den er den nest lengste undersjøiske tunnelen i Noreg, etter Bømlafjordtunnelen.

Eiksundtunellen er ein del av Eiksundsambandet, som gir kommunane Hareid, Ulstein, Sande og Herøy fastlandssamband. Med ei djupne på 287 meter er Eiksundtunnelen no verdas djupaste vegtunnel. Arbeidet med tunnelen tok til sommaren 2004. Eiksundsambandet opna 23. februar 2008, og er ein del av Fylkesveg 653.

Største stigninga i tunnelen er 9,6 % opp mot Eika. Der er det tre felts veg. Stigninga opp mot Berkneshalvøya er 7,6 %. Der er det to felts veg, og den lengste beine vegstrekninga på Sunnmøre, ca 3,5 km rett fram.

Fram til somaren 2014 måtte ein betale bompengar for å køyre gjennom tunnelen. Ordinær takst for personbilar var NOK 76,-.
Frå 14. juni 2014 vart all ferdsel avgiftsfri. Dette vart markert med eit arrangement der samferdsleminister Ketil Solvik-Olsen deltok.

Sjå også
--------

* Eiksundbrua
* Vegtunnelar i Noreg
* Undersjøiske vegtunnelar i Noreg

Referansar
----------

1. ↑  «Trafikkdata - Fv653 Eiksundtunnelen». Statens vegvesen.

Bakgrunnsstoff
--------------

* Vegen og Vi: Opna mot verda Arkivert 2008-11-14 ved Wayback Machine. (nr. 4/2008, 28. februar 2008)
* Statens vegvesen: Eiksundsambandet Arkivert 2011-01-06 ved Wayback Machine. (21. februar 2008)
* Våre Veger: Eiksundsambandet blir forsinket Arkivert 2008-03-24 ved Wayback Machine. (23. oktober 2007)

|  |  |
| --- | --- |
| Autoritetsdata | 
* Store norske leksikon
* SSR (namn)

 |
| **Eilean Mhealasta** |
| --- |
| Geografi |
| 

Eilean Mhealasta is located in

 |
| **Stad** | Atlanterhavet |
| **Koordinatar** | 58°5′ N 7°8′ W﻿Koordinatar: 58°5′ N 7°8′ W﻿ |
| **Øygruppe** | Ytre Hebridane

 |
| **Areal** | 1,24 km²

 |
| **Høgaste punkt** | Cnoc Àrd (77 moh.)
 |
| Administrasjon |
| **Land** | Skottland |
| **Region** | Ytre Hebridane

 |
| Demografi |
| **Folketal** | 0
 |

**Eilean Mhealasta** (Mealista Island) er ei folketom øy vest for Lewis i Ytre Hebridane i Skottland. Ho har fått namnet sitt frå Mealista, ein nærliggande landsby på Lewis.

Historie
--------

I Mealista låg helgenskrinet til St. Catan, men det er ikkje kjend om øya sjølv hadde ein busetnad med culdear.

Ein kan framleis sjå ruinar av gamle bygningar. I 1823 vart øya ein del av ein sauegard. Etter den tid har ho ikkje hatt busetnader som ein veit om. Ei segn seier at alle som var fødde på Eilean Mhealasta ville verte evneveike når dei var vaksne. Haswell-Smith meiner at det kan ha vore landeigaren som starta dette ryktet for å få innbyggjarane til å flytte. 

I 1785 søkte ein båt frå Mealista med tømmerlast ly frå uvêr heilt sør på øya ved Pairc. Ein høyrde aldri meir til mannskapet og i landsbyen rekna dei med at dei var forsvunne på havet. Sommaren etter på den årlege marknaden i Stornoway vart det seld tepper frå Mealista, og det kom skuldingar om at mannskapet var myrda for tømmerlasta si.

Øya vert framleis nytta som beitemark for sauer.

Kjelder
-------

* *Denne artikkelen bygger på «Eilean Mhealasta» frå Wikipedia på engelsk, den 25. februar 2010.*
	+ *Wikipedia på engelsk oppgav desse kjeldene:*

1. ↑  «Driftwood and 'The Park Murder'». Lochs Community. Henta 25. februar 2010.
2. ↑  Haswell-Smith, Hamish (2004). **The Scottish Islands.** Edinburgh: Canongate. ISBN 1841954543.

Koordinatar: 58°5′N 7°8′W﻿

|  |  |
| --- | --- |
| Autoritetsdata | 
* GeoNames

 |
**deLillos** er ei rockegruppe som blei skipa i Oslo i 1984. Gruppa blir rekna som eit av dei mest markante i norsk musikkliv frå 1980-talet og fram til i dag. Saman med Raga Rockers, DumDum Boys og Jokke og Valentinerne blir deLillos referert til som ei av dei fire store norske rockegruppene frå den nemnte perioden.

Historia
--------

Namnet **deLillos** kom etter forslag frå Ola Snortheim, som frontfigur Lars-Lillo Stenberg hadde spelt inn ein demotape saman med i 1983. deLillos kan fyrst og fremst kjenneteiknast gjennom tekstane og den karakteristiske stemma til frontfiguren Lars Lillo-Stenberg. Dei norskspråklege tekstane er skrivne i ei naivistisk form, noko ein kan sjå i sentrale songar som « Min beibi dro avsted» og «Tøff i pyjamas», begge henta frå debutalbumet «Suser avgårde». Dette albumet frå 1986 blir saman med «Hjernen er alene» frå 1989 og «Neste sommer» frå 1993 rekna som dei viktigaste for gruppa. For «Neste sommer» fekk dei Spellemannprisen 1993 i klassa rock. Albumet «Sent og tidlig» gav dei Spellemannsprisen 1995 i klassa gruppe. Bandet vann også Gammleng-prisen i klassa pop i 1994.

I tillegg til Lars-Lillo Stemberg har også far hans, Per Lillo-Stenberg, og bassist Lars Fredrik Beckstrøm skrive fleire av songtekstane til deLillos.
I 2005 blei Lars Lillo-Stenberg og Rune Lindstrøm samde om å sameina det «originale deLillos» som eit sideprosjekt. Dei hadde ein konsert på klubben Elm Street i Oslo i november same året for å feire samlinga under namnet **deLillos'85**

Då **deLillos** vart oppretta i 1984 var det berre tre medlemmer, Lars Lillo-Stenberg, Lars Frederik Beckstrøm og Rune Lindstrøm, men samansettinga endra seg fire gonger fram til 1991. I tillegg til Stenberg og Beckstrøm er Lars Lundevall og Øystein Paasche med i dag.

Medlemmer
---------

* Lars Lillo-Stenberg - Vokal, gitar, tangentar
* Lars Frederik Beckstrøm - Vokal, bass, kor
* Rune Lindstrøm - Trommer, kor - 1984 til 1986
* Øyvind Jevanord - Trommer, kor - 1986 til 1988
* Lars Lundevall - Gitar, kor - 1991 og utover
* Øystein Paasche - Trommer - 1988 og utover

Utgjevingar
-----------

* *Suser avgårde* (1986)
* *Før var det morsomt med sne* (1987)
* *Hjernen er alene* (1989)
* *Svett smil* (1990)
* *Varme mennesker* (1991)
* *Neste sommer* (1993) Gruppa vann Spellemannprisen 1993 i klassen rock for denne plata.
* *Mere* (live) (1994)
* *Sent og tidlig* (1995) Gruppa vann Spellemannprisen 1995 i klassen beste gruppe for denne.
* *Stakkars* (1997)
* *Gamle sanger om igjen* (samleplate) (1998)
* *Kast alle papirene* (1999)
* *Midt i begynnelsen* (2002)
* *Festen er ikke over... det er kake igjen* (2005)
* *Suser videre* (2006)
* *Huskeglemme* (2009)
* *Trist å være glad* (2011)
* *Vi er på vei, vi kanke snu* (2012)
* *Rett og slett livet* (2014)
* *Peiling på seiling* (2016)
* *La oss bli fri for all nostalgi* (2017)
* *Dum som et menneske* (2020)
* *Evige dager* (2022)

Bakgrunnsstoff
--------------

* Nettstaden til DeLillos

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* LCCN
* ISNI
* MusicBrainz (artist)
* Discogs (artist)

 |
Eiksundbrua sett frå Eika mot Eiksund
**Eiksund** er ei bygd i Ulstein kommune. Bygda ligg på sørenden av Hareidlandet.

Frå 1837 var Eiksund ein del av Herøy kommune. Den 1. januar 1964 vart Eiksund flytta til Ulstein saman med øya Eika, som ligg rett sør for Eiksund. Eika og Eiksund hadde då 222 innbyggjarar til saman.
. Pr 01.01.2014 var innbyggjartalet 316. 

Fylkesveg 653 mellom Europaveg 39 i Furene i Volda og Garnes i Ulstein går gjennom Eiksund. Fram til 23. februar 2008 var Eiksund ferjestad for ferjesambandet til Rjånes i Ørsta. Då vart ferjesambandet nedlagt, og samferdsleminister Liv Signe Navarsete opna Eiksundsambandet til fastlandet med mellom anna verdas djupaste vegtunnel, Eiksundtunellen, som har lågaste punkt 287 meter under havoverflata.

Eiksund skule vart nedlagt i 2007. Barneskuleelevane går no ved Haddal skule. 

Eiksund har eige postnummer, 6068 EIKSUND.

Fotnotar
--------

1. ↑  Dag Jukvam: Historisk oversikt over endringer i kommune- og fylkesinndelingen, SSB (1999), side 60, vitja 11. mai 2009

Koordinatar: 62°16′N 5°56′E﻿

|  |  |
| --- | --- |
| Autoritetsdata | 
* GeoNames

 |
| Argenteuil |
| --- |
| Horisonten til ArgenteuilHorisonten til Argenteuil |
| Styresmakter |
| Land  Region  Departement | Frankrike  Île-de-France Val-d'Oise |
| Geografi |
| Flatevidd - By |  17,22 km² |
| Innbyggjarar  - By (2005)   - folketettleik | 101 300   5 883/km² |
| Koordinatar | 48°56′55″N 02°14′54″E﻿Koordinatar: 48°56′55″N 02°14′54″E﻿ |
| Høgd over havet | 42 m |
| Tidssone | CET (UTC+1) |
| Diverse anna |
| **Heimeside:** www.ville-argenteuil.fr |

**Argenteuil** er ein kommune i dei nordvestlege forstadane til Paris i Frankrike, men har status som by. Han ligg 12,3 km frå sentrum av Paris. Argenteuil er *sous-préfecture* (underhovudstad) i departementet Val-d'Oise og er òg sete i Arrondissementet Argenteuil.

Argenteuil vart grunnlagd som eit nonnekloster på 600-talet, men dette vart øydelagd under den franske revolusjonen. Argenteuil var kjend for den kvite aspargesen og druene som vart dyrka her. Ordet Argenteuil er synonymt med kvit asparges på menyar. Ein gong var staden ein stad der parisarane kunne vandre i landlege omgjevnadar, men er i dag ein urban forstad til Paris. Målarar, som Claude Monet, har mellom anna gjort Argenteuil vidkjend.

Bakgrunnsstoff
--------------

 Commons har multimedium som gjeld: **Argenteuil**

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* BNF
* BNF (data)
* GeoNames
* MusicBrainz (area)

 |
*For andre tydingar av oppslagsordet, sjå granatkastar.* 
Ein amerikansk soldat avfyrer ein 60 mm bombekastar, M224.
Ulike typar bomekastarar.
**Bombekastar**, også kalla **morter**, er eit infanterivåpen som skyt ein og ein granat ut av eit røyr, og som må ladast mellom kvart skot. Det er eit lett og ofte berbart våpen.

Røyret er som regel glattbora, men det finst òg typar med rifla røyr. Då granatkastaren er samansett av berre ei fotplåte, sjølve røyret, eit stativ og eit sikte, og desse delane kan skiljast frå kvarandre under transporten, er han ofte ikkje er tyngre enn at soldatane kan bere våpenet med seg.

Granatkastarane skal avfyrast med røyret i ein vinkel på meir enn 45 gradar, slik at granaten går i ein høg boge mot målet. Dette gjer at granatane kan skytast ut frå stillingar som er verna av ei dekking eller ligg i skjul bak naturlege høgder i terrenget. Dei fleste granatkastarane skal ladast ved at granaten vert slept ned i det steilt retta røyret. Ei drivladning vert då utløyst ved at bakparten på granaten slår mot ein tennspiss i botnen av røyret.

I Noreg nyttar ein ein type granatkastar eller bombekastar (avstytta til BK) med kaliber 81 mm, med om lag fem kilometer som største rekkevidd. Han kan anten berast, eller kan monterast i ein forsterka beltevogn. Ammunisjonen er i hovudsak spreng-, røyk- og ljosgranatar.

Kjelder
-------

1. ↑  «Bombekaster», *Store norske leksikon*, 12. mai 2017

Bakgrunnsstoff
--------------

 Commons har multimedium som gjeld: **Bombekastar**

|  |  |
| --- | --- |
| Autoritetsdata | 
* NKC

 |
*For Bolsøy herad, sjå Bolsøy.*

| **Bolsøya** |
| --- |
| Geografi |
|  |
| **Stad** | Romsdal |
| **Koordinatar** | 62°43′48″N 07°18′08″E﻿Koordinatar: 62°43′48″N 07°18′08″E﻿

 |
| **Areal** | 5,2 km²

 |
| **Høgaste punkt** | Fårøyura (69 moh.)
 |
| Administrasjon |
| **Land** | Noreg Noreg |
| **Fylke** | Møre og Romsdal

 |
| Demografi |
| **Folketal** | 274 (2004) |
| **Folketettleik** | 53 /km² |

**Bolsøya** er ei øy i Molde kommune i Møre og Romsdal. Øya ligg sør for Fannefjorden i Romsdalsfjorden og har eit areal på 5,2 km² og 274 innbyggjarar per 1. januar 2004. Den sørlege delen av Bolsøya heiter Fårøya, noko som truleg skuldast at dei to delane på den tida namna vart gjevne, tidleg i mellomalderen, truleg var fråskild på grunn av høgare vasstand. Det høgaste punktet på øya er 69,5 moh. og ligg på Fårøya. 

Riksveg 64 mellom Molde og Åndalsnes kryssar øya, som er knytt til fastlandet gjennom Fannefjordstunnelen mot Molde og Bolsøybrua mot Skålahalvøya. Vegen er bompengefinansiert og vart nedbetalt sommaren 2005.

Den høgaste bautasteinen i landet, Trollpila står ved kyrkjegarden på Bolsøya. Kyrkja vart derimot rive i 1907.

|  |  |
| --- | --- |
| Autoritetsdata | 
* Store norske leksikon
* GeoNames
* SSR (namn)

 |
Eit amerikansk B-29 Superfort bombefly over Korea, august 1951.
**Bombefly** er militære fly som er utvikla med det føremålet å angripe fiendtlege mål på bakken eller til sjøs. Dette ved gjort ved å sleppe bomber over målet som skal øydeleggjast. Ein skil òg mellom strategiske og taktiske bombefly. Strategiske bombefly bombar gjerne strategiske mål som våpenfabrikkar og viktig økonomisk infrastruktur, medan taktiske bombefly gjerne støttar eigne manøverelement i nærleiken av fronten eller der den væpna striden går føre seg. Bombeflya er til vanleg verna av jagarfly.

Eit B-17 Flying Fortress, eit av dei best kjende bombeflya frå andre verdskrigen.
Mellom kjende bombefly kan nemnast: B-2 Spirit, Boeing B-17 Flying Fortress, Boeing B-52 Stratofortress og Avro Lancaster

* Tu-160 russisk bombeflyTu-160 russisk bombefly
* B-2 «Spirit»B-2 «Spirit»
* B-52 «Stratofortress»B-52 «Stratofortress»



|  |  |
| --- | --- |
| Autoritetsdata | 
* Store norske leksikon
* GND
* NKC
* BNE
* NDL

 |
**Mongolsk** er eit språk i den mongolske språkfamilien som blir tala i Mongolia og i den kinesiske regionen Indre Mongolia. Det har offisiell status begge stader. Med oppimot 6 millionar talarar er mongolsk det mest utbreidde mongolske språket.

Området der mongolsk har offisiell status.
Språktypen som blir tala i Mongolia blir kalla halh eller khalkha og er rekna som det mongolske standardspråket. Det er det einaste offisielle språket i Mongolia. Språket blir skrive med kyrilliske bokstavar tilpassa mongolsk. Andre dialektar innan denne typen er dariganga, khotogoit, sartul, og tsongol. Det finst også talarar i Russland, Kirgisistan og Taiwan.

Typen som blir tala i Indre Mongolia blir kalla perifermongolsk eller søraustmongolsk. Det er stort sett gjensidig forståeleg med khalka, men har noko ulikr ordforråd og fonologi. Det omfattar dialektane chahar, ordos, tumut, shilingol, ulanchab, jo-uda, jostu , jirim og ejine. I Indre Mongolia bruker ein tradisjonell mongolsk skrift til å skriva språket.

Mange språkbrukarar i Kina er einspråkleg mongolske, men mange talarar kan også snakka kinesisk, og nokre behersker uighurisk eller kasakhisk. Etniske kinesarar i Indre Mongolia kan også snakka mongolsk. Mongolsk er undervisingsspråk i skulen og blir brukt i media.

Kjelder
-------

1. ↑  Ethnologue-oppføringane for mongolsk

* *Denne artikkelen bygger på «Mongolsk» frå Wikipedia på bokmål, den 9. januar 2013.*

Bakgrunnsstoff
--------------

* Mongolian Arkivert 2010-12-30 ved Wayback Machine. - *UCLA Language Materials Project*, University of California Los Angeles (UCLA).

| * v
* d
* e
Mongolske språk |
| --- |
| Klassisk mongolsk språk**·** Burjatisk**·** Dagursk**·** Guluighursk **·** Kalmykisk**·** Khalkamongolsk **·** Khamnigansk **·** Khorchinsk **·** Mongolsk **·** Monguorsk **·** Oiratisk**·** Ordos **·** Pao-an **·** Santa |


|  |  |
| --- | --- |
| Autoritetsdata | 
* WorldCat
* GND
* LCCN
* BNF
* BNF (data)
* NKC
* BNE

 |
**Bjørn Håvard Wiik** (fødd 17. februar 1937 i Bruvik, død 28. februar 1999 Hamburg i Tyskland) var ein norsk fysikar. 

Wiik var mellom anna kjend for å ha vore med på påvise den første 3-jet-prosessen, som kan oppfattast som eit indirekte bevis for at gluonet eksisteret. Gluonet er kraftformidlingsbosonet for sterk vekselverknad. 

Han tok doktorgraden sin ved Technische Hochschule Darmstadt i 1965 og var forskar ved Stanford University i USA frå 1964 til 1972. Frå 1972 til 1992 var han seniorforskar ved Deutches Elektronen-Synkroton, DESY i Hamburg. Han vart professor i fysikk i 1981. Frå 1993 til 1999 var han generaldirektør ved DESY og professor ved Universität Hamburg, og professor II ved Universitetet i Bergen. 

Han var medlem av Det Norske Videnskaps-Akademi, Det Kongelige Norske Videnskabers Selskab, Norges Tekniske Vitenskapsakademi, det polske vitskapsakademiet og American Academy of Arts and Sciences, samt æresdoktor ved Universitetet i Oslo (1997) og æresprofessor ved universitetet i Krakow. Saman med kollegaene Paul Söding, Günter Wolf og Sau Lan Wu fekk han i 1995 den prestisjetunge EPS High Energy and Particle Physics-prisen frå European Physical Society.

Bjørn Wiik budde det meste av livet sitt utanlands. Han omkom i ei ulukke heime i hagen sin i Tyskland i 1999.

Kjelder
-------

* «Bjørn Håvard Wiik». *Store norske leksikon*. 15. februar 2009.
* «Bjørn Wiik». *Norsk biografisk leksikon*.

|  |  |
| --- | --- |
| Autoritetsdata | 
* WorldCat
* Norsk biografisk leksikon
* Store norske leksikon
* VIAF
* GND
* LCCN
* ISNI
* BNF
* BNF (data)
* SUDOC

 |
**ComicWiki** er ein dansk teikneserie-wiki bygd opp på same måten som Wikipedia, men med avgrenning og spesialisering innanfor alt som har med teikneseriar å gjere.

Ein del av artiklane på ComicWiki er utdjupingar av emne ein også finn på Wikipedia (til dømes Donald Duck, Asterix, Lucky Luke, Tintin og Blueberry), mens andre artiklar er meir spesialiserte, slik at det ikkje finst ein tilsvarande artikkel på Wikipedia (til dømes Familien Ands stamtræ, Asterix erobrer Rom, Lucky Luke 1946-50, Tintin i Sovjet og Den unge Blueberry.

I Sverige har ein eit tilsvarande oppslagsverk i Seriewikin, medan noko liknande ikkje finst i Noreg.

Kjelder
-------

1. ↑  «Familien Ands stamtræ - ComicWiki», *comicwiki.dk*, henta 27. august 2019
2. ↑  «Asterix erobrer Rom - ComicWiki», *comicwiki.dk*, henta 27. august 2019
3. ↑  «Lucky Luke 1946-1950 - ComicWiki», *comicwiki.dk*, henta 27. august 2019
4. ↑  «Tintin i Sovjetunionen - ComicWiki», *comicwiki.dk*, henta 27. august 2019
5. ↑  «Den unge Blueberry - ComicWiki», *comicwiki.dk*, henta 27. august 2019

Bakgrunnsstoff
--------------

* ComicWiki